15 Na mihuu sɛnkyerɛnne foforo kɛse bi a ɛyɛ nwonwa wɔ soro, abɔfo baason+ a wokurakura ɔhaw ason. Eyi ne nea etwa to, efisɛ ɛnam so na Onyankopɔn abufuw ba awiei.+2 Na mihuu biribi a ɛte sɛ ahwehwɛ po+ a ogya fra mu. Ná wɔn a wɔadi nkonim+ wɔ akekaboa no, ne ne honi+ no, ne ne din nɔma+ no so no gyinagyina ahwehwɛ po no ho, na na wokurakura Onyankopɔn asanku.3 Ná wɔreto Onyankopɔn akoa Mose dwom+ ne Oguammaa+ no dwom sɛ:“Yehowa* Nyankopɔn, ade nyinaa so Tumfo,+ wo nnwuma yɛ akɛse na ɛyɛ nwonwa.+ Mmeresanten Hene,+ w’akwan teɛ na ɛyɛ nokware.+4 Yehowa,* hena koraa na ɔrensuro wo na ɔrenhyɛ wo din anuonyam? Efisɛ wo nko ara ne ɔnokwafo.+ Amanaman nyinaa bɛba w’anim abɛsom wo,+ efisɛ w’ahyɛde a ɛteɛ no ada adi.”5 Eyi akyi no, mihui sɛ wɔabue adanse ntamadan+ no kronkronbea no wɔ soro,+6 na abɔfo baason a wokurakura ɔhaw ason+ no pue fii kronkronbea hɔ bae a wɔhyehyɛ nwera a ani tew a ɛhyerɛn, na na wɔde sika kɔkɔɔ abɔso abobɔ wɔn koko.7 Ateasefo* baanan no mu baako maa abɔfo baason no sika kɔkɔɔ nkankyee ason, na na Onyankopɔn a ɔte ase daa daa no abufuw+ ahyɛ nkankyee no ma.8 Na Onyankopɔn anuonyam ne ne tumi nti, wusiw hyɛɛ kronkronbea hɔ ma,+ na obiara antumi ankɔ kronkronbea hɔ kosii sɛ abɔfo baason no haw ason+ no baa awiei.
twi_Latn